Ο **Ντιάντε Μόρις Γκάρετ** (αγγλικά: *Diante Maurice Garrett*, γενν. στις 3 Νοεμβρίου 1988) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Προμηθέα Πατρών.

Κολεγιακή σταδιοδρομία
----------------------

Στην πρώτη του σεζόν, ο Γκάρετ αγωνίστηκε και στους 32 αγώνες για την ομάδα καλαθοσφαίρισης του Πολιτειακού Πανεπιστημίου της Άϊοβα, όπου είχε μέσο όρο 6,3 πόντους και ήταν δεύτερος στην ομάδα σε ασίστ, με 91.

Στη δεύτερη σεζόν του, ήταν ένας από τους κορυφαίους παίκτες της Big 12, όπου κατατάχθηκε τρίτος στο πρωτάθλημα και 36ος σε εθνικό επίπεδο σε ασίστ (5 ασίστ ανά αγώνα). Οι 161 ασίστ του τον κατέταξαν στην 16η θέση στον πίνακα ασίστ σε μία σεζόν του ISU. Ήταν επίσης ένας από τους δύο παίκτες που ξεκίνησε βασικός και στους 32 αγώνες και ήταν δεύτερος στην ομάδα στο σκοράρισμα (9,8 πόντους ανά αγώνα) και είχε μέσο όρο 3,3 ριμπάουντ ανά αγώνα.

Στην τρίτη σεζόν του, ήταν ένας από τους καλύτερους πόιντ γκαρντ της Big 12 Conference για δεύτερη συνεχόμενη χρονιά, όπου κατατάχθηκε τρίτος στο πρωτάθλημα και 38ος σε εθνικό επίπεδο σε ασίστ (5,1 ανά αγώνα). Κατέγραψε 164 ασίστ για να καταταχθεί στην 15η θέση στον πίνακα ασίστ σε μία σεζόν του ISU. Ήταν ένας από τους τρεις παίκτες που ξεκίνησε βασικός και στους 32 αγώνες και είχε μέσο όρο 9,2 πόντους και 2,5 ριμπάουντ ανά αγώνα.

Στην τελευταία σεζόν του, είχε μία από τις καλύτερες σεζόν ως πόιντ γκαρντ στην ιστορία του Πανεπιστημίου της Αϊόβα και ήταν ένας από τους καλύτερους παίκτες του έθνους. Αναδείχθηκε στην Δεύτερη Ομάδα της Big 12 και στην Ομάδα USBWA All-District VI, με μέσο όρο 17,3 πόντους, 6,1 ασίστ και 1,7 κλέψιμο ανά αγώνα. Ηγήθηκε της Big 12 σε ασίστ (6,1 ανά αγώνα) και ήταν ο πρώτος παίκτης των Σάικλονς που έφτασε στην κορυφή του πρωταθλήματος σε ασίστ από τον Τζέισι Χόλογουεϊ τη σεζόν 1996–97. Ο Γκάρετ αποφοίτησε από το Πανεπιστήμιο της Αϊόβα τον Μάιο του 2011 με πτυχίο Bachelor στις Ελεύθερες Σπουδές.

Επαγγελματική σταδιοδρομία
--------------------------

### Σεζόν 2011–12

Ο Γκάρετ δεν επιλέχθηκε στο NBA Ντραφτ του 2011. Στις 23 Ιουλίου 2011, υπέγραψε συμβόλαιο ενός έτους με την κροατική KK Ζάγκρεμπ. Στις 7 Νοεμβρίου 2011, αποχώρησε από την ομάδα και την επόμενη μέρα, υπέγραψε με τη γαλλική ΖΣΦ Ναντέρ για το υπόλοιπο της σεζόν 2011–12.

### Σεζόν 2012–13

Τον Ιούλιο του 2012, ο Γκάρετ εντάχθηκε στους Φοίνιξ Σανς για το NBA Σάμερ Λιγκ 2012. Την 1η Οκτωβρίου 2012, υπέγραψε με τους Σανς.

Στις 5 Νοεμβρίου 2012, ο Γκάρετ έκανε το ντεμπούτο του στο ΝΒΑ, καταγράφοντας 2 πόντους, 2 ασίστ και 1 κλέψιμο στην ήττα με 99–124 εναντίον των Μαϊάμι Χιτ. Κατά τη διάρκεια της σεζόν 2012–13, είχε πολλές αναθέσεις στους Μπέικερσφιλντ Τζαμ της NBA D-League. 

### Σεζόν 2013–14

Τον Ιούλιο του 2013, ο Γκάρετ επανεντάχθηκε στους Φοίνιξ Σανς για το ΝΒΑ Σάμερ Λιγκ 2013. Στις 27 Σεπτεμβρίου 2013, υπέγραψε με τους Οκλαχόμα Σίτι Θάντερ. Ωστόσο, αργότερα αποδεσμεύτηκε από τους Θάντερ στις 25 Οκτωβρίου 2013. Στις 31 Οκτωβρίου 2013, αποκτήθηκε από τους Τάλσα 66ερς. Την επόμενη μέρα, ανταλλάχθηκε στους Άιοβα Ένερτζι. Στις 13 Νοεμβρίου 2013, υπέγραψε με τους Γιούτα Τζαζ.

### Σεζόν 2014–15

Στις 10 Ιουλίου 2014, ο Γκάρετ ανταλλάχθηκε στους Τορόντο Νάρκος για τον Στιβ Νόβακ και μία επιλογή δεύτερου γύρου το 2017. Στις 19 Ιουλίου 2014, αποδεσμεύτηκε από τους Ράπτορς. Στις 24 Σεπτεμβρίου 2014, υπέγραψε με τους Πόρτλαντ Τρέιλ Μπλέιζερς. Ωστόσο, αργότερα αποδεσμεύτηκε από τους Τρέιλ Μπλέιζερς στις 25 Οκτωβρίου 2014.

Στις 4 Νοεμβρίου 2014, ο Γκάρετ αποκτήθηκε από τους Άϊοβα Ένερτζι. Στις 12 Φεβρουαρίου 2015, ονομάστηκε στην ομάδα All-Star Futures για το All-Star NBA D-League 2015 ως αντικαταστάτης του Λορένζο Μπράουν. Στις 26 Φεβρουαρίου, έγινε ανταλλαγή στους Γκραντ Ράπιντς Ντράιβ για τον Γουίλι Ριντ.

### Σεζόν 2015–16

Τον Ιούλιο του 2015, ο Γκάρετ εντάχθηκε στους Λος Άντζελες Κλίπερς για το ΝΒΑ Σάμερ Λιγκ 2015. Τον επόμενο μήνα, υπέγραψε με τη Μακάμπι Ασντόντ του Πρωταθλήματος Ισραήλ.

### Σεζόν 2017-18

Για τη σεζόν 2017-18, ο Γκάρετ υπέγραψε με την ιταλική Αουξίλιουμ Παλακανέστρο Τορίνο.

Στις 18 Φεβρουαρίου 2018, ο Γκάρετ κέρδισε το Κύπελλο Ιταλίας του 2018, με την Τορίνο να κερδίζει στους Τελικούς της Μπρέσια με 69-67.

### Σεζόν 2018-19

Τον Ιούλιο του 2018, ο Γκάρετ υπέγραψε με την τουρκική Tofaş, με την οποία τερμάτισε στην τρίτη θέση στο Πρωτάθλημα Τουρκίας της σεζόν 2018-19. Με την ομάδα, είχε μέσο όρο 18,4 πόντους, 2,8 ριμπάουντ, 6,1 ασίστ και 0,7 κλέψιμο ανά αγώνα, με 43,5% στα τρίποντα, στο EuroCup. 

### Σεζόν 2020-21

Μετά από μεγάλο χρονικό κενό λόγω προσωπικών τραυματισμών και της πανδημίας COVID-19, ο Γκάρετ υπέγραψε με τον Προμηθέα Πατρών στις 31 Ιουλίου 2020.

Στατιστικά σταδιοδρομίας NBA
----------------------------

### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2012–13 | Φοίνιξ | 19 | 0 | 7.8 | .327 | .200 | .500 | .8 | 1.6 | .5 | .0 | 2.1 |
| 2013–14 | Γιούτα | **71** | 0 | **14.8** | **.381** | **.375** | **.833** | **1.4** | **1.7** | **.6** | **.1** | **3.5** |
| Σταδιοδρομία |  | 90 | 0 | 13.3 | .373 | .351 | .682 | 1.2 | 1.7 | .6 | .1 | 3.2 |

Τίτλοι - Διακρίσεις
-------------------

### Συλλογικοί

**Προμηθέας Πατρών** 

* 1x Σούπερ Καπ Ελλάδας: 2020

Προσωπική ζωή
-------------

Ο Γκάρετ είναι γιος του Ντικ και της ΛαΡίσα Γκάρετ. Ο πατέρας του έπαιξε πέντε σεζόν στο NBA για τους Λος Άντζελες Λέικερς, Μπάφαλο Μπρέιβς, Νιού Γιορκ Νικς και Μιλγουόκι Μπακς, με μέσο όρο 10,3 πόντους ανά αγώνα. Ο αδερφός του, Ντέιμον, έπαιξε καλαθοσφαίριση στους Γουισκόνσιν-Γουάιγουοτερ Γουόρχοκς.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
3. ↑  *RealGM*. 4175. Ανακτήθηκε στις 4  Απριλίου 2022.
4. 1 2 3 4 5  «#10 Diante Garrett». *Cyclones.com*. Ανακτήθηκε στις 13 Νοεμβρίου 2013.
5. ↑  «College of Liberal Arts and Sciences» (PDF). *Iowa State University Spring 2011 Commencement*. σελ. 114.
6. ↑  «KK Zagreb tabs three rookies: Papa Dia, Gary McGhee and Diante Garett». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 20 Ιουλίου 2014.
7. ↑  «Diante Garrett leaves KK Zagreb and will sign with JSF Nanterre». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 20 Ιουλίου 2014.
8. ↑  «JSF Nanterre tabs Diante Garrett». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 20 Ιουλίου 2014.
9. ↑  Suns invited to camp Jones, Jeffers, Zeller and Garrett
10. ↑  Phoenix Suns announce training camp roster
11. ↑  Notebook: Heat 124, Suns 99
12. ↑  «OKC Thunder sign guards Diante Garrett and Rodney McGruder». Αρχειοθετήθηκε από το πρωτότυπο στις 29 Οκτωβρίου 2013. Ανακτήθηκε στις 28 Σεπτεμβρίου 2013.
13. ↑  «OKC Thunder waive Diante Garrett and Rodney McGruder». Αρχειοθετήθηκε από το πρωτότυπο στις 25 Σεπτεμβρίου 2018. Ανακτήθηκε στις 26 Οκτωβρίου 2013.
14. ↑  «IOWA ENERGY ACQUIRE FORMER IOWA STATE CYCLONE DIANTE GARRETT». Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 14 Νοεμβρίου 2013.
15. ↑  «Utah Jazz sign guard Diante Garrett». Αρχειοθετήθηκε από το πρωτότυπο στις 25 Σεπτεμβρίου 2018. Ανακτήθηκε στις 14 Νοεμβρίου 2013.
16. ↑  «Jazz Acquires Steve Novak and Future Draft Pick». *NBA.com*. 10 Ιουλίου 2014. Ανακτήθηκε στις 10 Ιουλίου 2014.
17. ↑  «Raptors request waivers on Dwight Buycks and Diante Garrett». Αρχειοθετήθηκε από το πρωτότυπο στις 14 Σεπτεμβρίου 2017. Ανακτήθηκε στις 20 Ιουλίου 2014.
18. ↑  Trail Blazers Announce Training Camp Roster
19. ↑  «Trail Blazers waive Diante Garrett and Darius Morris». Αρχειοθετήθηκε από το πρωτότυπο στις 5 Ιουλίου 2017. Ανακτήθηκε στις 25 Οκτωβρίου 2014.
20. ↑  DIANTE GARRETT RETURNS TO THE IOWA ENERGY
21. ↑  «Thirteen NBA Veterans Headline Rosters for NBA Development League All-Star Game Presented by Kumho Tire». *NBA.com*. 15 Φεβρουαρίου 2015. Αρχειοθετήθηκε από το πρωτότυπο στις 5 Φεβρουαρίου 2015. Ανακτήθηκε στις 15 Φεβρουαρίου 2015.
22. ↑  Four Replacements Announced for NBA Development League All-Star Game
23. ↑  «Grand Rapids Drive Make Two Trades, Acquire Diante Garrett and Kevin Murphy». *NBA.com*. 26 Φεβρουαρίου 2015. Ανακτήθηκε στις 26 Φεβρουαρίου 2015.
24. ↑  CLIPPERS ANNOUNCE SUMMER LEAGUE ROSTER AND SCHEDULE
25. ↑  «Diante Garrett agreed to terms with Maccabi Ashdod». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 13 Σεπτεμβρίου 2015.
26. ↑  «La Fiat Torino annuncia la firma di Diante Garrett». *Αουξίλιουμ Τορίνο* (στα Ιταλικά). 6 Ιουλίου 2017. Αρχειοθετήθηκε από το πρωτότυπο στις 10 Σεπτεμβρίου 2017. Ανακτήθηκε στις 6 Ιουλίου 2017.
27. ↑  «Basket, Final Eight: Torino-Brescia 69-67. Storica prima dell'Auxilium». *gazzetta.it* (στα Ιταλικά). 18 Φεβρουαρίου 2018. Ανακτήθηκε στις 18 Φεβρουαρίου 2018.
28. ↑  «Promitheas inks Diante Garrett». *Sportando*. 31 Ιουλίου 2020. Ανακτήθηκε στις 31 Ιουλίου 2020.
29. ↑  «Προμηθέας: Δικός του και ο Ντιάντε Γκάρετ (vid)». *www.sportime.gr*. 31 Ιουλίου 2020.

Εξωτερικοί σύνδεσμοι
--------------------

* Προφίλ στο realgm.com